Aleksandro Selkirko sala

Aleksandro Selkirko sala (), seniau Mas Afuera (Isla Más Afuera) – sala Chuano Fernandeso salyne Ramiajame vandenyne (Čilė, Valparaiso regionas). Nutolusi 181 km į vakarus nuo Robinzono Kruzo salos.

Sala yra 11 km ilgio (iš šiaurės į pietus), 6 km pločio ir užima 44,6 km². Paviršius kalnuotas, čia yra aukščiausia viso salyno vieta – Los Inosenteso kalnas (Cerro de Los Inocentes, 1329 m). Krantus sudaro aukšti (iki 1 km aukščio) ir statūs klifai. Gilios griovos ir tarpekliai raižo kalnagūbrius. Kalnuose veši tankūs nedidelių medžių, krūmokšnių ir paparčių miškai, o pakrantėse – aukštažolės pievos. Saloje gyvena endeminis ir labai retas krosninių šeimos paukštis Mas Afueros rajaditas (Aphrastura masafuerae).Gonzalez J. (2014). Phylogenetic position of the most endangered Chilean bird: the Masafuera Rayadito (Aphrastura masafuerae; Furnariidae). Tropical Conservation Science. 7:677–689.


Salą atrado ispanų jūrininkas Chuanas Fernandesas. Čia slapstydavosi piratai, vėliau rytinėje pakrantėje įkurta kalinių tremties vieta. 1909–1930 m. veikė gyvenvietė, kurioje gyveno 190–160 kalinių. 1966 m. pervadinta Aleksandro Selkirko, tremtyje gyvenusio Robinzono Kruzo saloje, garbei.Severin, Tim (2002). „In Search of Robinson Crusoe“. New York: Basic Books. pp. 23–24. Saloje yra nedidelė Rada La Kolonijos gyvenvietė (CONAF skyrius, gyvena žvejai) – joje 2012 m. surašyti 57 gyventojai.„Por primera vez es censada la Isla Selkirk en el archipiélago J. Fernández“. La Tercera, 2 de mayo de 2012, p.13.

 Šaltiniai 

Kategorija:Čilės salos